400 eerstejaars sing lofliedere in reënDie 400 eerstejaars by die kamp. Foto: Facebook via Christo Louw Foto’s van ongeveer 400 eerstejaar-studente van die Universiteit van die Vrystaat wat spontaan begin lofliedere sing toe die reën tydens ŉ eerstejaarskamp uitsak, word wyd op sosiale media gedeel. Christo Louw het foto’s op sy Facebook-blad gedeel van die 400 studente wat die sogenaamde Kougom-eerstejaarskamp by die Retief VCSV-kampterrein in die Vrystaat bygewoon het. “Die studente was gereed om met waterspele te begin toe dit begin reën het. Hulle het toe spontaan in die reën gaan staan en lofliedere begin sing,” het hy op Facebook gesê. Die VCSV-kampterrein is deel van die Verenigende Christen-studentevereniging wat poog om jong mense te bekeer. Dié organisasie wil ook jong mense beter leiers maak wat ander kan lei na die kerk en na God. Hulle verander die lewens van jongmense deur middel van kampe, uitreike en verskeie ander programme. Besoek VCSV se webwerf.